tomron87/hebrew-wikipedia-sentences-corpus huggingface dataset:
בראון וגיסו, גדעון פילו, הוציאו במשותף הצעת החלטה שקראה לתמיכה בפשרת 1850. ההצעה נפלה בהצבעה, אך הוועידה הורידה מסדר היום, לפחות באופן זמני, את סוגיית הפרישה.
ב־1852 היה בראון נציג בוועידה הארצית של המפלגה הדמוקרטית בה נבחרו המועמדים לנשיא ולסגן הנשיא פרנקלין פירס וויליאם רופוס קינג.
ב־1856 השתתף בראון בוועידת המפלגה, שם הוא נחשב למועמד אפשרי כסגן הנשיא.
בשנה שלאחר מכן, מינה אותו הנשיא הנבחר ג'יימס ביוקנן לתפקיד המנהל הכללי של דואר ארצות הברית, משרה בה הוא החזיק עד למותו.
ארון בראון נשא לאישה את שרה ברוס ולשניים נולדו שישה ילדים.
לאחר מותה הוא נשא לאישה את סינתיה פילו סנדרס, אחותו של גדעון פילו, גנרל בצבא הקונפדרציה ואלמנתו של ג'ון סנדרס.
ארון בראון נפטר בוושינגטון די.
ב־8 במרץ 1859 ונטמן בבית הקברות מאונט אוליבט שבנאשוויל.
נינו, היל מקאליסטר, כיהן גם הוא כמושל טנסי בשנות ה-30 של המאה ה-20.
ארון ברוקינג דסנר הוא מוזיקאי, פזמונאי ומפיק מוזיקלי יהודי אמריקאי.
ידוע בעיקר כמייסד להקת הרוק דה נשיונל, עימה הקליט שמונה אלבומי אולפן, תוך שלקח חלק בצמד האינדי רוק ביג רד משין, לצד ג'סטין ורנון מלהקת בון איבר.
לצד עבודתו עם דה נשיונל וביג רד משין, הפיק דסנר אלבומים שונים עם הזמרת-יוצרת האמריקאית טיילור סוויפט.
בשנת 2020, לקח חלק בהפקת אלבום האולפן השמיני שלה Folklore, שזכה בפרס גראמי לאלבום השנה, והיה לפרס גראמי השני בו זוכה דסנר.
האלבום עצמו שבר מספר שיאים בשירותי הסטרימינג, בהם מספר ההשמעות הגבוה ביותר ב-24 השעות הראשונות בספוטיפיי לאלבום מאת זמרת (והמקום השני בקטגוריה זו בכלל) ומספר ההשמעות הגבוה ביותר בשבוע הראשון לאלבום פופ באפל מיוזיק.
בארצות הברית נמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. Folklore נמכר בעולם בלמעלה מ-1.3 מיליון עותקים במהלך היממה הראשונה לצאתו.
בהמשך, לקח חלק בהפקת אלבום האולפן התשיעי שלה Evermore, שהגיע למקום הראשון בבילבורד 200 והפך את סוויפט לאישה הראשונה בהיסטוריה שכבשה עם שמונה אלבומים ברציפות את פסגת המצעד.
בשנת 2024 היה שותף לכתיבה ולהפקת האלבום The Tortured Poets Department.
דסנר גדל כיהודי ממוצא יהודי-פולני ויהודי-רוסי.
הוא אמר שהרקע היהודי שלו משפיע על המוזיקה שלו: "אחי ואני תמיד הוקסמנו ממנגינות דתיות ליטורגיות ביהדות [...] אני לא אוהב אקורדים כבדים.
אני אוהב את הדפוסים המדיטטיביים בתפילות מסוימות, ואני אוהב מוזיקה שחוזרת על עצמה".
דסנר למד בתיכון בבית הספר לקאנטרי דיי בסינסינטי וסיים את לימודיו בשנת 1994. הוא המשיך ללמוד היסטוריה אירופית מודרנית באוניברסיטת קולומביה.
שורשי הלהקה נעוצים בלהקה מוקדמת יותר.
בשנת 1991 מאט ברניגר וסקוט דוונדורף נפגשו באוניברסיטת סינסינטי, שם יסדו עם חברים נוספים את להקת ננסי, אשר סגנונה היה גראז' רוק.
הלהקה פעלה כחמש שנים, אך הוציאה רק אלבום אחד בחברת וייף רקורדס.
בראיין ברייס וארון הם חברי ילדות אשר ניגנו לאורך השנים בלהקות שונות, ובשנת 1998 צירפו אליהם את מאט וסקוט.
הלהקה נוסדה בשנת 1999. שם הלהקה "דה נשיונל" נבחר עקב פעילות חברי הלהקה בנושאים חברתיים שונים.
חלק רב מהצלחתו של דסנר נבעה כאשר שיתף פעולה עם טיילור סוויפט בהפקות שונות.
"Cardigan" יצא כסינגל המוביל של האלבום (הקודם לצאת האלבום עצמו) ב-24 ביולי 2020. השיר "Exile", שנעשה בשיתוף עם המוזיקאי בון איבר, והשיר "Betty", יצאו כסינגלים באוגוסט באותה השנה.
באוקטובר 2020 יצא "The 1" כסינגל הרביעי מהאלבום.
דסנר גדל בסינסינטי, אוהיו עם אחיו התאום, ברייס דסנר.
הוא סיים את לימודיו בבית הספר לקאנטרי דיי של סינסינטי, בשנת 1994. בהמשך, למד באוניברסיטת קולומביה, שם סיים את לימודיו בשנת 1998. לו ולאשתו שלושה ילדים.
דסנר מגדיר את עצמו כ"אוהד כדורגל נלהב" וכאוהד נלהב של קבוצת הכדורגל ליברפול.
שירים שכתב, הלחין או הפיק לאומנים אחרים
שנהטקסמועמדותקטגוריהתוצאהמקור2014פרסי גראמיTrouble Will Find Meהאלבום האלטרנטיבי הטוב ביותר2018Sleep Well Beast2021Folkloreאלבום השנה"Cardigan"שיר השנה2025The Tortured Poets Departmentאלבום השנה
ארון או אהרון הטיראן (ברומנית: Aron Tiranul ואהרון הוויווד, ברומנית: Aron Vodă, בסלאבונית: Apѡн вода) היה שליטה של נסיכות מולדובה פעמיים: בכהונתו הראשונה בין ספטמבר 1591 עד יוני 1592, ובכהונתו השנייה בין אוקטובר 1592 עד מאי 1595. הוא היה בנו של השליט אלכסנדרו לפושניאנו.
הבויארים כינו אותו "ארון האיום".
זוהה לעיתים עם שליט ממוצא יהודי בשם "אהרן אמנואיל" או "אמנואל אהרן", שהוזכר בכמה מקורות בני תקופתו.
בעקבות עלייתו לשלטון כמינוי של הסולטאן העות'מאני פרץ מרוץ בלתי רשמי שבו המועמדים לכתר מולדובה התחרו ביניהם מי יעניק לטורקים שוחד יותר גדול ויעלו העלאות ללא תקדים במיסים (החאראץ') שהיו משלמים לשער העליון.
על אף עוינותם של היניצ'רים כלפיו נהנה ארון וודה מתמיכת לובי חזק שכלל את: שלמה בן נתן אשכנזי, אדוארד בארטון, הוג'ה סעדאדין אפנדי ופטריארך קונסטנטינופול, ירמיאס השני.
חרף הצלחתו הפוליטית, שקע אהרן בחובות כבדים ואז הרשה לנושיו להתערב במישרין במדיניות הפסיקלית של מולדובה, תוך ניצול פוגעני של האיכרים משלמי מיסים.
לבסוף יצא ארון נגד הבנקאים והורה על הוצאתו להורג של ברטולומאו ברוטי
בעקבות מעשים אלה והדיכוי ביד חזקה של המורדים בלפושנה ובאורחיי הודח ארון מכס הנסיכות בפקודת העות'מאנים.
בסופו של דבר הוראה זו בוטלה כעבור חודשיים.
בינתיים ביוני 1592 בתמיכה פולנית עלה זמנית לשלטון מורד בשם פטרו הקוזק (Petru Cazacul).
הסולטאן העות'מאני התרעם על התערבות פולין בבחירת שליטי מולדובה ואפשר לארון קבל את השלטון בחזרה.
ארון נמצא בעת שלטונו השני בתלות הולכת וגוברת בתמיכתה של נסיכות טרנסילבניה.
עלה שוב לכס מולדובה מולדובה כבן חסות כנוע של העות'מאנים, כשהוא נקט באמצעים נגד הפצת הדת הקתולית במדינתו וגירש את נציגי הישועים משטחה.
אולם בחשאי התחיל לשאת ולתת על האפשרות שמולדובה תשתתף ב"ליגה קדושה" אנטי-עות'מאנית כשהוא הכריז על עצמו בן ברית של הכס הקדוש ושל האימפריה הרומית הקדושה תוכנית זו נתמכה גם על ידי טרנסילבניה שבהנהגת השליט ז'יגמונד באטורי ועל ידי ולאכיה בראשות מיכאי האמיץ.
עם התחלת המלחמה הארוכה בטורקים (1606-1593) ב-1593 מולדובה הפכה לזירת מלחמה שנייה, כשפלשו בה החאן של קרים והקוזקים מהסיץ' הזפורוז'י .
אחרי משא ומתן ארוך הצליח ארון לכרות ברית עם הקוזקים.
הוא סייע למיכאי האמיץ לאגף את הטורקים ולהרחיב את שליטתו בבוג'אק ובצפון דוברוג'ה.
במהלך העימות הורה ארון על שורה של מעשי טבח - כולל רציחתם של שוביים טורקים ושל 19 חלפנים יהודים.
על אף מחויבותו הצבאית והדיכוי על ידו של התקוממות פרו-טורקית, עורר ארון את חשדו אל באטורי.
קשריהם נעשו מתוחים אחרי שארון סירב להישבע אמונים לחצר טרנסילבניה כשהעדיף שמולדובה תוכר בחלק מהאימפריה הרומית הקדושה.
לפי הדיווחים ערער באטורי את יסודות ה"ליגה הקדושה" על ידי טענותיו כי לא ניתן לסמוך על השליט המולדבי.
באטורי התחיל לסייע למפקד מולדבי בשם שטפן רזבאן לעצור את ארון ולתפוס את השלטון.
ארון ומשפחתו הוגלו לקורונה (בראשוב) ואחר כך נכלא ביישוב וינצו דה ז'וס (אז אלווינץ) בטירת מרטינוצי.
ארון מת שם, ככל הנראה מורעל.
בנו החורג, מרקו צ'רצ'ל ("עגיל" ) שרד והגיע לחצר ולאכיה ולזמן קצר שימיש כממלא מקום של מיכאי האמיץ בנסיכות מולדובה.
שנו של ארון וודה נשמר בשמות של כנסיית בשם ארוניאנו ושל כפר בעל אותו שם שנמצאים קרוב ליאש.
ארון נחשב למייסד בית הספר הרומני הראשון בבראשוב, ברובע שקיי.
ארון בופנדזה היה כדורגלן גבונזי ששיחק בעמדת החלוץ.
בופנדזה התחיל את הקריירה שלו בקבוצת הכדורגל של מונאנה, במדיה כבש 6 שערים ב-6 משחקים.
באוגוסט חתם בז'ירונדן דה בורדו והצטרף לקבוצת המילואים של המועדון.
בהמשך הקריירה הושאל גם לגזלק אז'אקסיו, טור ופארנסה הפורטוגזית.
בקיץ בופנדזה חתם לשנתיים בהטאייספור מליגת העל הטורקית.
בהטאייספור שיחק עונה אחת, בה הבקיע 22 שערים וסיים את העונה כמלך שערי הליגה.
באוגוסט בופנדזה חתם באל-ערבי מליגת העל הקטרית.
ב-9 באוגוסט 2022 בופנדזה חתם בא-שבאב.
ב-13 ביוני 2023, חתם בסינסינטי מה-MLS, כאשר המעבר יושלם ב-5 ביולי.
ב-13 בספטמבר 2024 חתם בראפיד בוקרשט מליגת העל הרומנית.
ב-16 באפריל 2025, בעת שהיה שחקן ג'ג'יאנג הסינית, נפל למותו מהקומה ה-11 מהבניין בו התגורר.
ב-10 בינואר 2016 בופנדזה ערך את הופעת הבכורה שלו בנבחרת גבון בתיקו 1-1 נגד .
10 ימים לאחר מכן, הבקיע את שער הבכורה שלו בנבחרת בהפסד 2-1 ל.
ב-10 בינואר 2022 הבקיע את השער היחיד בניצחון 0-1 נגד במסגרת גביע אפריקה לאומות 2021.
מלך השערים בליגת העל הטורקית:
ארון ג'ון או'קונל הוא דוגמן ושחקן אמריקאי.
הוא בנם של מארק אוקונל, שחקן העבר של סינסינטי בנגלס וקתרין דיבל אוקונל.
יש לו שלוש אחיות, איימי, אבי ואנה.
הוא סיים את בית הספר התיכון הקתדרלה בשנת 2004, שם שיחק כדורגל, כדורסל ובייסבול.
בילדותו, סבו מצד אמו ויין לימד אותו לנגן בפסנתר.
בשנת 2008, או'קונל סיים את לימודיו במדעי הבריאות והטבע באוניברסיטת פרדו, שם קיבל תואר ראשון.
אוקונל התארס לחברתו, הדוגמנית נטלי פק ב-4 בספטמבר 2017. בני הזוג נישאו ב-21 ביולי 2018 באגם קומו באיטליה.
בשנת 2013, הוא קיבל את רישיון הטיס פרטי, וטס במטוס Cirrus SR22.
בשנת 2006, אוקונל חתם בסוכנות הדוגמנות פורד מודלס בזמן שלמד בקולג'.
הוא הופיע בקמפיינים פרסומיים של מותגי אופנה רבים בהם, GQ, ואניטי פייר, ווג, "ווג פאריס", "ארנה" Homme+" ו-"VMAN".
או'קונלהופיע בקמפיינים של אברקרומבי אנד פיץ', וראלף לורן.
או'קונל החל את הקריירה שלו באולפן השחקנים בשיקגו.
לאחר מכן עבר ללוס אנג'לס כדי שיוכל להמשיך לדגמן ולהתמקד במשחק ושם החל ללמוד משחק.
הוא לוהק להופיע במספר פרסומות, כולל לחברת "Liquid-Plumr" שם תפס את עינו שלטיילר פרי.
או'קונל חשב בתחילה שזו בדיחה כאשר יצרו איתו קשר מחברת ההפקה של פרי לגבי אודישן לתפקיד בסדרת טלוויזיה חדשה.
פרי יצר קשר עם או'קונל בעצמו וביקש ממנו להיבחן בסקייפ.
לאחר מכן פרי נסע ללוס אנג'לס כדי להיפגש עם או'קונל על תפקידו של וויאט באופרת הסבון "The Haves and the Have Nots".
או'קונל היה למעשה הראשון מהרכב השחקנים שלוהק.
ב-2015, הוא כיכב בקומדיה העונתית של "12 מתנות לחג המולד" בתור מארק רנקוויסט, בכיר בחברה ששוכר קניינית אישית ומגלה שהרוח האמיתית של חג המולד אינה כסף, הוא שיחק בכמה תפקידים ראשיים בסרטי טלוויזיה.
בשנת 2017, הוא כיכב בסרט "With Love, Christmas" של ערוץ הולמרק, לצד אמילי אולרופ.
ארון ביוקנן היקי הוא כדורגלן סקוטי המשחק בעמדת המגן השמאלי בקבוצת ברנטפורד ובנבחרת סקוטלנד.
היקי גדל במחלקות הנוער של הארט אוף מידלות'יאן ושל סלטיק.
ב-10 במאי 2019 הוא ערך את הופעת הבכורה שלו בקבוצה הבוגרת של הארט אוף מידלות'יאן, בהפסד 1–2 לאברדין במסגרת הליגה לעונת .
בסך הכל ערך 24 הופעות ליגה במדי הקבוצה הבוגרת של המועדון, בהן הבקיע שער אחד.
ב-28 בספטמבר הוא ערך את הופעת הבכורה שלו במועדון, בניצחון 1–4 על פארמה במסגרת הליגה לעונת 2020/2021.
ביולי 2022 חתם בברנטפורד מהפרמייר ליג.
ב-7 באוגוסט ערך הופעת בכורה בקבוצה, בתיקו 2-2 עם לסטר סיטי.
ב-24 במרץ 2022 ערך היקי את הופעת הבכורה שלו בנבחרת סקוטלנד, בתיקו 1-1 נגד נבחרת פולין במשחק ידידות.
ארון בתנועם הוא ארון קבורה שנמצא בגבל ועליו כתובת פיניקית.
הוא פורסם בספר "Fouilles de Byblos" של מוריס דינאן (כרך א', 1926-1932, מספרים 1142, לוח XXVIII).
הכתובת מסומנת כ-KAI 11. הכתובת המקורית היא:
משמעות הכתובת היא: "בארון זה אנוכי בתנועם, אֵם המלך עזבעל מלך גבל בן פלטבעל כהן בעלת, שוכבת בסות וכיסוי־ראש עליי, ומחסום חרוץ לְפִי, כמו אשר היה למלכות אשר היו לפניי."
ארון דניאל ויגינס הוא כדורסלן אמריקאי המשחק בעמדות הקלע והסמול פורוורד באוקלהומה סיטי ת'אנדר.
בילדותו עסק ויגינס בכדורסל, פוטבול וריצה, וניגן בטרומבון ובפסנתר.
בגיל התיכון החל להתמקד בכדורסל, וביוני 2017 גויס על ידי סקאוטים של אוניברסיטת מרילנד שהגיעו לתיכון בו שיחק כדי לצפות בשחקן אחר, ג'יילן הורד.
בעונתו הראשונה באוניברסיטה קלע פעמיים שיא עונתי של 15 נקודות, ובתום העונה העמיד ממוצעים של 8.3 נקודות ו-3.3 ריבאונדים ב-23.5 דקות למשחק, כשהוא קולע 41.3% מטווח שלוש הנקודות.
ב-23 בפברואר 2020 קלע שיא עונתי של 20 נקודות, מתוכן שש שלשות, בהפסד 72–79 לאוהיו סטייט.
בתום עונתו השנייה העמיד ממוצעים של 10.4 נקודות, 4.9 ריבאונדים ו-1.4 אסיסטים למשחק.
בעונתו השלישית והאחרונה באוניברסיטה קלע שיא קריירה של 27 נקודות בהפסד 96–77 לאלבמה, ובתום העונה העמיד ממוצעים של 14.5 נקודות, 5.8 ריבאונדים ו-2.5 אסיסטים למשחק, והכריז על מועמדותו לקראת דראפט 2021 ב-NBA.
בדראפט נבחר ויגינס בבחירה ה-55 על ידי אוקלהומה סיטי ת'אנדר.
הוא הצטרף לסגל הקבוצה לקראת ליגת הקיץ של ה-NBA, והעמיד ממוצעים של 11.2 נקודות למשחק, הממוצע השני בגובהו בקבוצה.
ב-15 באוגוסט הוא חתם על חוזה דו כיווני עם הת'אנדר ועם אוקלהומה סיטי בלו, שלוחתהּ של הת'אנדר בליגת הפיתוח של ה-NBA.
ב-26 בדצמבר קלע שיא קריירה ב-NBA, כשקלע 24 נקודות ב-8/10 מהשדה ו-2/4 לשלוש בניצחון קבוצתו 117–112 את ניו אורלינס פליקנס.
ב-12 בפברואר 2022 המירה הקבוצה את חוזהו לחוזה NBA סטנדרטי.
בתום עונת 2021/2022 העמיד ויגינס ממוצעים של 8.3 נקודות, 3.6 ריבאונדים ו-1.4 אסיסטים ב-24.2 דקות לממוצע ב-50 משחקים בהם שיחק, כשב-35 מתוכם פתח בחמישייה.
בשנת 2012, כאשר מחוזות הסנאט של פלורידה הוגדרו מחדש, המחוז הרביעי כלל את כל מחוז נסאו וחלקים ממחוז דובאל, תוך שהוא משתלט על רוב הפרברים הצפוניים של ג'קסונוויל.
בין בחר להתמודד במחוז החדש שנוצר, והתמודד מול נציג המדינה מייק ויינשטיין בפריימריז הרפובליקני.
הוא זכה לתמיכתו של מושל פלורידה לשעבר ג'ב בוש.
הוא גבר על ויינשטיין בבחירות המקדימות עם 64% מהקולות לעומת 36% של ויינשטיין, ועלה לבחירות הכלליות, שם התמודד מול המועמדת הדמוקרטית ננסי סודרברג, פקידה בכירה לשעבר במועצה לביטחון לאומי של ארצות הברית.
למרות מחלוקת הבחירות והפרופיל הגבוה של סודרברג, זכה בין בקדנציה הראשונה שלו בסנאט של פלורידה עם 62% מהקולות.
בין הכריז על מועמדותו לייצג את המחוז הרביעי של פלורידה בקונגרס של ארצות הברית ב-3 ביוני 2022. הוא פעל להורדת האינפלציה והבטחת הגבול הדרומי של ארצות הברית.
הוא גבר על שני יריבים בפריימריז הרפובליקני עם 68% מהקולות.
בבחירות הכלליות, בין ניצח את המועמדת הדמוקרטית לשונדה הולוואי עם 60% מהקולות.
הוא הושבע לתפקידו ב-3 בינואר 2023. בקונגרס חבר בין בוועדת החינוך וכוח העבודה, בוועדה לעסקים קטנים ובוועדה לענייני תחבורה ותשתיות.
בשנת 2023 היה בין 47 הרפובליקנים שהצביעו בעד H.Con.Res.
21 שהורה לנשיא ג'ו ביידן להרחיק חיילים אמריקאים מסוריה בתוך 180 יום.
אהרון סי ג'פרי הוא שחקן ניו זילנדי-אוסטרלי זוכה פרס לוג'י.
ג'פרי נולד בהאויק, אוקלנד, ועבר לאוסטרליה בגיל 17 ולמד משחק בבית ספר לאומנויות הבמה בקנזינגטון, אוסטרליה (NIDA).
ג'פרי חי עם שותפתו לשעבר לסדרה בנות מקלאוד, זואי ניילור מאז 2010. לבני הזוג נולדה בת בשנת 2012. לג'פרי יש גם בת נוספת ממערכת יחסים קודמת.
לאחר שסיים את לימודיו ב-1993 ב-NIDA, החל את קריירת הטלוויזיה שלו כשהשתתף בתוכנית הילדים "Ship to Shore".
ג'פרי ידוע בעיקר בזכות תפקידו בתור אלכס ראיין בדרמת הטלוויזיה בנות מקלאוד, אותה עזב ב-2008. הוא גם הופיע בעונה השלישית של סדרת הדרמה הניו זילנדית "Outrageous Fortune".
ג'פרי הופיע בסדרה "הבטן הרכה".
הוא סיים את הצילומים ב-22 ביוני.
שלושה ימים לאחר מכן, הוכרז שג'פרי הצטרף לקאסט של אופרת הסבון שכנים שכנים בתור בראדלי פוקס למשך חודשיים.
באוקטובר, נחשף שג'פרי לוהק לתפקיד בסדרת הטלוויזיה האוסטרלית, ונטוורת'.
הוא גם כיכב בסדרה של "Bevan Lee Between Two Worlds" עבור רשת סבן.
בשנת 2021 הופיע ג'פרי בסרט העצמאי "Moon Rock For Monday" בבימויו של קורט מרטין.
הסרט היה מועמד לסרט האינדי הטוב ביותר בטקס פרסי AACTA השנתי ה-11.
בשנת 2018 ג'פרי וניילור הקימו את חברת ההפקות שלהם Eagle Rose Productions.
באפריל 2021, פורסם שג'פרי לוהק לסדרת המותחן של נטפליקס, אני אף אחת, המעובדת מהרומן של קארין סלוטר באותו השם.
גם ב-2004 וגם ב-2007, ג'פרי זכה בפרס לוג'י הכסף עבור השחקן הפופולרי ביותר בסדרת דרמה על תפקידו בסדרה בנות מקלאוד.
ארון ג'איטלי (בהינדי: अरुण जेटली; 28 בדצמבר 1952 – 24 באוגוסט 2019) היה פוליטיקאי הודי שכיהן כשר האוצר וכשר ההגנה של הודו.
ארון ג'איטלי נולד ב-28 בדצמבר 1952 בניו דלהי למשפחה ברהמינית מפנג'אב.
ב-1973 השלים תואר ראשון במסחר וב-1977 קיבל תואר במשפטים, שניהם מאוניברסיטת דלהי.
במהלך לימודיו באוניברסיטה נעשה חבר בתנועת הנוער של ראשטריה סוויאמסווק סאנג, וב-1974 נבחר למנהיג הסניף באוניברסיטת דלהי.
ג'איטלי השתתף בהפגנות נגד מצב החירום בהודו, ונעצר בעקבותם, כשהוא מחוזק במעצר במשך תשע עשרה חודש.
לאחר שחרורו ב-1977 הצטרף ג'איטלי לג'אנה סנג', שהפכה למפלגת העם ההודית ב-1980. ובמקביל החל ב-1977 לעסוק בעריכת דין.
סינג ב-1989, מונה ג'איטלי ליועץ המשפטי הנוסף של הודו , תפקיד במשרד התובע הכללי של הודו.
בתפקיד זה היה מעורב בחקירת פרשת בופורס, פרשת שוחד שהתחוללה תחת ממשל רג'יב גנדי, בה נצידי חברת הנשק השוודית בופרוס שיחדו את בכירי הקונגרס הלאומי ההודי עבור עסקאות נשק עם הכוחות המזוינים של הודו.
ב-1991 הצטרף ג'איטלי להנהלה הלאומית של מפלגת העם ההודית, הגוף העליון בהיררכיה הפנימית של המפלגה, והיה דובר המפלגה בתקופה שלפני הבחירות ללוק סבהה ב-1999.
ג'אטלי שימש במספר תפקידים בממשלת אטאל ביהארי ואג'פאי השלישית, בהם שר המידע והשידור (1999–2000) ושר המשפטים (2000–2002).
ב-2002 פרש מהממשלה והיה למזכיר הכללי של מפלגת העם ההודית ודובר המפלגה.
ב-2003 שב לממשלה, שוב כשר המשפטים ושר התעשייה והמסחר.
באפריל 2000, מעט לאחר מינויו לשר, נבחר ג'איטלי לרג'יה סבהה, במחוז בחירה בגוג'ראט.
הוא המשיך לכהן ברג'יה סבהה עד מותו ב-2019, אך ב-2018 עבר לכהן מטעם מחוז בחירה באוטר פרדש.
ב-2009 נבחר למנהיג האופוזיציה ברג'יה סבהה.
לאחר המהומות בגוג'ראט ב-2002, ג'איטלי היה מתומכיו של נרנדרה מודי, שהואשם בגרימת המהומות, והשפיע על ואג'פאיי שלא להדיח אותו מראשות ממשלת גוג'ראט.
בבחירות הכלליות בהודו ב-2014 התמודד ג'איטלי על מושב בלוק סבהה בפנג'אב אך הובס.
בעקבות ניצחון מפלגת העם ההודית בבחירות, מונה לשר ההגנה ושר האוצר והיה למנהיג הרוב ברג'יה סבהה.
הוא התפטר מתפקיד שר ההגנה לאחר מספר חודשים והוחלף במאנוהר פרקיר.
לאחר שפראקיר חזר לכהן כראש השרים של גואה במרץ 2017 מונה ג'איטלי לתפקיד בשנית, והחזיק בו עד מינויה של נירמלה סיטרמן בספטמבר 2017.
במהלך כהונתו כשר האוצר הביא ג'איטלי להנהגת מספר רפורמות, בהם ביטול התקציב המיוחד של הרכבות ואיחודו עם התקציב הכללי.
בעקבות התדרדרות במצבו הבריאותי הוא הוחלף פעמיים בידי פיוש גואיל, ששימש כממלא מקום בעוד ג'איטלי משמש כשר בלי תיק.
לקראת הבחירות בהודו ב-2019 הודיע ג'איטלי שלא ייקח חלק בממשלה הבאה, עקב התדרדרות מצבו הבריאותי.
בספטמבר 2019 שונה שם אצטדיון פרוז שאה קוטלה שבדלהי לאצטדיון הקריקט ארון ג'איטלי על שמו.
ג'איטלי נישא במאי 1982 לסנג'טה, ונולדו להם שני ילדים, בן ובת.
אהרון ג'יימס ג'אדג' הוא שחקן בייסבול אמריקאי המשחק בקבוצת הניו יורק יאנקיז של ליגת הבייסבול MLB ומשמש כקפטן הנוכחי שלה.
ג'אדג' נבחר שש פעמים לשחק במשחק האולסטאר ב-MLB.
ב-2017, עונתו הראשונה בליגה הבכירה, נבחר פה אחד בתור רוקי השנה של הליגה האמריקאית (AL), אחרי עונה שוברת שיאים – הוא זכה בתואר אולסטאר, זכה בדרבי ההום ראן (הטירון הראשון ב-MLB שעשה זאת), ופגע ב-52 הום ראנים (שבור את שיא הרוקי של ה-MLB).
בשנת 2022, הוא זכה בפרס השחקן המוערך ביותר של הליגה האמריקאית וקבע את שיא הליגה עבור ההום ראנים בעונה עם 62, כאשר שבר את שיא של רוג'ר מאריס.
גובהו של ג'אדג' הוא 2.01 מטרים ומשקלו 128 קילוגרמים, מה שהופך אותו לאחד השחקנים הגבוהים והגדולים ב-MLB.
ג'אדג' שיחק בייסבול בקולג' עבור פרסנו סטייט בולדוגס, והיאנקיז בחרו בו עם הבחירה ה-32 בסיבוב הראשון של דראפט ה-MLB 2013. בהופעת הבכורה שלו ב-MLB ב-2016, ג'אדג' השיג הום ראן בהזדמנות הראשונה שלו כחובט.
לאחר עונת ה-MVP שלו ב-2022, הוא חתם מחדש עם היאנקיז על חוזה לתשע שנים של 360 מיליון דולר ולאחר מכן נבחר לקפטן הקבוצה.
ג'אדג' נולד בסקרמנטו, קליפורניה, והוא אומץ יום לאחר שנולד על ידי פאטי וויין ג'אדג', זוג מורים מלינדן, קליפורניה.
יש לו אח מבוגר, ג'ון, שגם הוא אומץ.
בילדותו אהד את קבוצת הבייסבול סן פרנסיסקו ג'איינטס.
ג'אדג' למד בתיכון לינדן, וכיכב בשלושה ענפי ספורט שונים: הוא שיחק כמגיש ושחקן בסיס ראשון בקבוצת הבייסבול, כרסיבר בקבוצת הפוטבול וכמרכז בקבוצת הכדורסל.
במהלך לימודיו הוא קבע שיא בית ספרי לטאצ'דאונים (17) בפוטבול והוביל את קבוצת הכדורסל בנקודות למשחק (18.2).
בבייסבול, הוא היה חלק מקבוצת תיכון לינדן והוביל אותה להישגים בליגה המקומית של קליפורניה.
ג'אדג' סיים את לימודיו בתיכון בשנת 2010.
מכללות שונות ניסו לגייס את ג'אדג' כדי שישחק עבורן בקבוצות הפוטבול, בין היתר נוטרדאם, סטנפורד ואוניברסיטת קליפורניה בלוס אנג'לס (UCLA), אבל הוא העדיף בייסבול.
ב-2010 בחרה בו אוקלנד אתלטיקס בסיבוב ה-31 של דראפט ה-MLB, אך הוא החליט לוותר וללמוד באוניברסיטה מקומית בקליפורניה, שבה שיחק בקבוצת הבייסבול בליגה המקומית.
בסיבוב הראשון של דראפט ה-MLB של שנת 2013 בחרו היאנקיז בג'אדג' שהוא הבחירה ה-32 הכללית,.
ג'אדג' חתם עם היאנקיז וקיבל 1.8 מיליון דולר כמענק חתימה.
במהלך מחנה אימונים, הוא קרע שריר ארבע ראשי, מה שמנע ממנו לשחק בעונה 2013.
הוא ערך את הופעת הבכורה המקצועית שלו עם צ'ארלסטון ריברדוגס, קבוצת חסות של היאנקיז.
במהלך העונה, העלו היאנקיז אותו לקבוצת טמפה יאנקיז מהליגה הבכירה של פלורידה, שבמהלכה השיג שמונה הום ראנים ו-33 RBI ב-66 משחקים לטמפה.
ב-2015, היאנקיז הזמינו את ג'אדג' לקחת חלק באימוני האביב של הקבוצה, אך החליטו שלא להכליל אותו בהרכב של הקבוצה והוא המשיך לשחק בקבוצות החסות של היאנקיז בליגות המשנה.
ב-2016 היאנקיז הזמינו את ג'אדג' פעם נוספת לאימוני האביב של הקבוצה לאימוני האביב ב-2016, והוא החל את העונה עם קבוצת החסות של היאנקיז סקרנטון/וילקס-באר.
ג'אדג' ערך את הופעת הבכורה שלו ב-MLB ב-13 באוגוסט 2016,במשחק נגד טמפה ביי רייס.
בהופעתו הראשונה כחובט בליגת ה-MLB, ג'אדג' השיג בהום ראן מול מאט אנדריז ; החובט לפניו, טיילר אוסטין, שערך גם הוא את הופעת הבכורה שלו ב-MLB, עשה את אותו הדבר.
זו הייתה הפעם הראשונה שבה שני חברים לקבוצה השיגו הום ראן, אחד אחרי השני, במשחקם הראשון ב-MLB באותו משחק.
ג'אדג' חבט הום ראן גם במשחקו השני ב-MLB, והפך לשחקן היאנקיז השני (אחרי ג'ו לפבר ב-1980) שחובט הום ראן בכל אחד משני משחקי ה-MLB הראשונים שלו.
ב-13 בספטמבר 2016 נפצע ג'אדג' במהלך משחק נגד לוס אנג'לס דודג'רס, מה שמנע ממנו לשחק בשארית העונה.
ג'אדג' עלה לשחק כבר במשחק הפתיחה של היאנקיז נגד טמפה ביי רייס.
ב-28 באפריל השיג את משחק המולטי-הום ראנס הראשון שלו, כאשר חבט 2 הום ראנס במשחק נגד בולטימור אוריולס, ועזר ליאנקיז לנצח בתוצאה 14–11, לאחר שהיו בפיגור 9–1. ג'אדג' סיים את חודש אפריל עם 10 הום ראנים, והשווה את שיא הרוקי שנקבע על ידי חוסה אברו וטרבור סטורי.
הוא נבחר לרוקי החודש של הליגה האמריקאית (AL) עבור חודש אפריל.
במשחק נגד אוקלנד אתלטיקס ב-28 במאי, ג'אדג' השיג את הגראנד סלאם הראשון שלו בקריירה, וזכה פעם נוספת בתואר הרוקי של החודש.
לאחר חודש יוני מוצלח, שבו נבחר לשחקן החודש של הליגה האמריקאית, הוא נבחר לפתוח במשחק האולסטאר של הליגה, לאחר שקיבל 4,488,702 קולות, יותר מכל שחקן בליגה האמריקאית.
השופט שבר את השיא של ג'ו דימאג'יו עבור מספר ההום ראנים שהושגו על ידי שחקן רוקי של היאנקיז, כאשר חבט את הום ראן ה-30 שלו ב-7 ביולי, והפך לרוקי השני שפגע ב-30 הום ראנים לפני פגרת האולסטאר (הראשון היה מארק מק'גוויר ב-1987) והיאנקי הראשון שעשה זאת מאז אלכס רודריגז ב-2007.
השופט זכה בדרבי ההום ראן 2017, כשהוא מנצח את שחקן הבסיס השלישי של מינסוטה טווינס, מיגל סנו, 11–10 בסיבוב האחרון והפך לטירון הראשון שזוכה בדרבי.
לאחר הופעתו, הקומישינר של ה-MLB, רוב מנפרד, הצהיר כי ג'אדג' הוא שחקן "שיכול להפוך לפנים של המשחק".
ב-4 בספטמבר, ג'אדג' הפך לרוקי הראשון ב-AL שרשם 100 הליכות בעונה אחת מאז אל רוזן (1950), ולשחקן הראשון ב-MLB שעשה זאת מאז ג'ים גיליאם (1953).
ב-25 בספטמבר, ג'אדג' חבט את ההום ראן ה-49 וה-50 שלו, והשווה את שיא הום-ראנס בעונה אחת של מארק מק'גוויר.
ב-30 בספטמבר, ג'אדג' חבט את ההום ראן ה-52 שלו בעונה אחת ואת ה-33 שלו באצטדיון היאנקיז,כך עקף את השיא של בייב רות', נקבע ב-1921, עבור מספר ההום ראנים שהושגו על ידי שחקן היאנקיז במגרש הביתי שלו.
לאחר סיום ספטמבר, ג'אדג' זכה בשחקן החודש של הליגה בפעם השנייה וברוקי החודש בפעם הרביעית.
ג'אדג' סיים את העונה הסדירה של 2017 עם 154 חבטות ו-52 הום ראנים.
גם בשאר נתוני המשחק שלו, הוא הוביל עם מספרים שוברי שיאים, בפרט ביחס לשיאים עבור עונות בכורה של שחקנים.
בסוף העונה, ג'אדג' נבחר פה אחד בתור רוקי השנה של הליגה האמריקאית, וסיים במקום השני בהצבעה על פרס השחקן היקר ביותר של הליגה האמריקאית לשנת 2017 אחרי חוז'ה אלטובה מיוסטון אסטרוס.
ב-31 במרץ, ג'אדג' פתח לראשונה בקריירה הראשונה שלו בעמדת מרכז השדה, שבגלל נתוני הגובה והמשקל שלו, הפך להיות לשחקן הגבוה והכבד ביותר בתולדות הבייסבול ששיחק בעמדה זו.
ג'אדג' השיג בעונה זו 25 הום ראנים ו-58 RBIs לפני משחק האולסטאר של העונה ונבחר לשחק בהרכב הפותח במשחק האולסטאר של ליגה.
במשחק עצמו חבט הום ראן מול מקס שרצר.
ב-26 ביולי, ג'אדג' נפגע מכדור שנזרק על ידי המגיש של קנזס סיטי רויאלס, יעקב ג'וניס, ופגע פרק ידו הימני.
הוא נאלץ לעזוב את המשחק באינינג הרביעי ומאוחר יותר, פורסם כי הוא סובל משבר בפרק כף היד.
בעקבות הפציעה ג'אדג' נעדר חודשיים ממשחק פעיל.
הוא שב לשחק לראשונה ב-18 בספטמבר, כאשר פתח בהרכב מול הבוסטון רד סוקס.
ג'אדג' סיים את העונה עם ממוצע חבטות של 278, 27 הום ראנים ו-67 RBIs ב-112 משחקים.
ג'אדג' התחיל את העונה עם ממוצע חבטות של 0.288, חמישה רצים ביתיים ו-11 RBI ב-20 משחקים ששיחקו.
ב-20 באפריל, ג'אדג' נפצע ממתיחה אלכסונית במהלך משחק מול קנזס סיטי רויאלס.
הוא לא שיחק שוב עד 21 ביוני
ב-27 באוגוסט מול סיאטל מרינרס, ג'אדג' חבט את ההום ראן ה-17 שלו בעונה וה-100 בקריירה שלו.
היה זה משחקו ה-371, מה שהפך אותו לשחקן ה-MLB השלישי הכי מהיר שהשיג 100 הום ראנים.
לחבטות שפגע הייתה מהירות היציאה הממוצעת הגבוהה ביותר מכלל החבטות בכלל הליגות הבכירות, .
הוא הוביל את הליגה בריצות הגנתיות וזכה בפרס שחקן ההגנה של השנה.
במהלך אימוני האביב, ג'אדג' סבל מכאבי בחזה שהתבררו כשבר מאמץ בצלעותיו ונמנע ממנו לשחק במשך שבועיים.
ג'אדג' החל את העונה הסדירה, בת 60 המשחקים עקב מגפת COVID-19 עם חמישה משחקים רצופים עם הום ראנס (6 במהלך התקופה), זה היה הרצף הארוך ביותר עבור שחקן יאנקיז מאז אלכס רודריגס בספטמבר 2009.
במהלך עונה זו נעדר מספר פעמים עקב פציעות וסיים את העונה המקוצרת עם תשעה הום ראנים ו-22 RBIs במהלך 28 משחקים.
ב-9 ביולי, שופט חבט את ההיט ה-500 שלו בקריירה במהלך משחק נגד יוסטון אסטרוס נגד המגיש ברנדון בילאק.
הוא הפך ליאנקי השני הכי מהיר שהגיע ל-500 חבטות ו-100 הום ראנים.
הוא השיג את ההישג במשחקו ה-506 כשרק ג'ו דימאג'יו הגיע לשם מהר יותר ב-395 משחקים.
השופט נבחר לשחק בהרכב הפותח במשחק האולסטאר של 2021 ב-MLB.
בעקבות המשחק, נדבק בנגיף COVID-19 ונמנע לשחק במשחק שבועיים.
הוא חזר לשחק במשחק נגד טמפה ביי רייס ב-27 ביולי.
לאחר העונה, זכה פעם נוספת בפרס על הצטיינותו ההגנתית.
לפני עונת 2022, ג'אדג' והיאנקיז לא הצליחו להגיע להסכמות על חוזה ארוך טווח בקבוצה.
הג'נרל מנג'ר בריאן קשמן אמר ל-ESPN שהקבוצה הציעה לג'אדג' חוזה למשך 7 שנים ובעלות שכר בסיס של 17 מיליון דולר לעונה.
ב-24 ביוני, חתם ג'אדג' על חוזה לעונה אחת בלבד, בסכום של 19 מיליון דולר שכר בסיס, לא כולל בונוסים נוספים של $250,000 עבור זכייה בכל אחד מפרס ה-MVP ופרס ה-MVP של ה-World Series.
השופט נבחר פעם נוספת להרכב הפותח של משחק האולסטאר של 2022 ב-MLB, כאשר קיבל את מרב קולות האוהדים מכלל שחקני הליגה האמריקאית.
זו הייתה בחירתו השנייה ברציפות והרביעית בסה"כ למשחק האולסטאר.
ב-30 ביולי, במשחק מול הקנזס סיטי רויאלס, ג'אדג' הפך לשחקן השני הכי מהיר בהיסטוריה שמגיע להום ראן ה-200 שלו בקריירה, שני אחרי ריאן הווארד.
ב-29 באוגוסט, במהלך משחק מול לוס אנג'לס איינג'לס, ג'אדג' חבט את ההום ראן ה-50 שלו לעונה, והפך לשחקן העשירי בהיסטוריה של ליגת הבייסבול שמשיג 50 הום ראנס במספר עונות.
ב-20 בספטמבר, במשחק מול מפיטסבורג פיראטס ביאנקי סטדיום, ג'אדג' חבט את ההום ראן ה-60 שלו והופך להיות לשחקן השלישי בהיסטוריה של ה-MLB שמגיע ל-60 הום ראנס בעונה אחת.
הוא גם הפך ליאנקי המהיר ביותר שהשיג את ההישג הזה, ועשה זאת ב-147 משחקים.
ב-28 בספטמבר, ג'אדג' חבט את ההום ראן ה-61 שלו מול טים מאיזה מטורונטו בלו ג'ייס, והשווה לשיאו של רוג'ר מאריס, עם מספר ההום ראנים הגבוהה ביותר בעונה אחת בתולדות הליגה האמריקאית.
במשחק נגד הטקסס ריינג'רס ב-4 באוקטובר, ג'אדג' חבט את ההום ראן ה-62 מול וקבע את שיא חדש.
על משחקו בעונה הסדירה של 2022, ג'אדג' זכה בפרס ה-MVP של הליגה האמריקאית לשנת 2022, כאשר קיבל 28 מתוך 30 קולות במקום הראשון.
עונה זו של שופט נחשבת לאחת העונות ההתקפיות הטובות ביותר בהיסטוריה של ליגת הבייסבול הבכירה.
ב-30 בדצמבר 2022, השופט נבחר לספורטאי השנה על ידי פאנל של 40 כותבי ספורט ועורכים מכלי חדשות ברחבי ארצות הברית מטעם Associated Press (AP).
ג'אדג' נבחר גם כספורטאי השנה של מגזין טיים.
לאחר עונת 2022, ג'אדג' הפך לשחקן חופשי.
במהלך הפגרה, ג'אדג' חוזר על ידי סן דייגו פאדרס וסן פרנסיסקו ג'איינטס כמו גם היאנקיז.
במהלך שיחת טלפון ישירה בין ג'אדג' להאל שטיינברנר, הבעלים של היאנקיז, הוצע לו חוזה עבור 9 שנים בסכום של 40 מיליון דולר לעונה.
ההסכם נחתם ב-20 בדצמבר 2022, והעסקה לתשע שנים בסכום של 360 מיליון דולר שברה את שיא עסקות השחקנים החופשיים הגדולה ביותר בתולדות MLB.
במסיבת עיתונאים למחרת, מינה סטיינברנר את ג'אדג' לקפטן ה-16 של היאנקיז, והראשון מאז שדרק ג'טר פרש שמונה שנים קודם לכן.
ב-3 ביוני, ג'אדג' התנגש בחומת השדה באצטדיון דודג'ר, מה שגרם לנקע ולהיעדרות של 42 משחקים.
למרות הפציעה, ג'אדג' נבחר להרכב הפותח של משחק האולסטאר של בייסבול 2023, אך בגלל פציעתו, לא יכול היה לשחק.
למרות החמצה של 56 משחקים, ג'אדג' סיים את העונה עם 37 הום ראנים 75 RBI ו־88 הליכות.
היאנקיז סיימו את העונה הסדירה במקום הרביעי בבית המזרחי של הליגה והחמיצו את הפלייאוף לראשונה מאז 2016.
ב-14 באוגוסט, מול שיקגו ווייט סוקס, ג'אדג' חבט את הום ראן ה-300 שלו בקריירה בניצחון 2–10 של היאנקיז.
בכך הפך לשחקן המהיר ביותר אי פעם שהשיג 300 הום ראן – לקח לו 955 משחקים ו-3,431 ניסיונות חבטה.
הוא עקף את השיא של ראלף קינר ב-132 משחקים וגם את השיא של בייב רות ' ב-400 מכות.
ב-25 באוגוסט, ג'אדג' חבט את ההום ראן ה-50 וה-51 במשחק מול קולורדו רוקיס והפך לשחקן החמישי בתולדות ה-MLB עם 3 עונות ומעלה, בהם חבט 50 או יותר הום ראנס.
ב-13 בספטמבר, ג'אדג' חבט גראנד סלאם נגד בוסטון רד סוקס.
בכך הביא לסיומו של רצף של 16 משחקים ללא הום ראן, הרצף השלילי הארוך בקריירה המקצועית שלו.
ב-27 בספטמבר ג'אדג' חבט את ההום ראן ה-58 בעונה, במשחק מול בולטימור אוריולס, בו היאנקיז הבטיחו את ראשות הבית המזרחי ואת משחקי הפלייאוף.
את העונה הסדירה סיים עם 58 הום ראנס, החובט עם מספר ההום ראנים הגבוה ביותר בליגה והוביל את קבוצתו למשחקי פלייאוף ובהמשך לוורלד סיריס של העונה.
מספר חולצתו של ג'אדג' הוא המספר החריג 99, מספר אותו קיבל לראשונה באימוני האביב של הקבוצה ב-2016, בכן מספרים גבוהים יותר ניתנים בדרך כלל לשחקנים צעירים שלא צפויים להיכנס לסגל הסופי של העונה הסדירה.
ג'אדג' ייסד קרן בשם "ALL RISE", כינוי אותו קיבל ג'אדג' מחברו לקבוצה בתחילת הקריירה שלו.
אמו של ג'אדג', פאטי, מכהנת כמנהלת וכנשיאה.
מטרת הקרן היא "לעורר בילדים ובני נוער השראה להפוך לאזרחים אחראיים ולעודד אותם להגיע לאפשרויות בלתי מוגבלות".
בינואר 2024 אירחה הקרן גאלה של "ערב כוכבים" בוול סטריט, שגייסה כמעט 800,000 דולר עבור תוכניות נוער שונות בעיר ניו יורק.
ג'אדג' הוא נוצרי מתודיסטי, ופרסם פוסט על אמונתו בחשבון הטוויטר שלו.
ג'אדג' התחתן עם סמנתה ברקסיאק בדצמבר 2021.
ארון אסקנדל בנאקלוצ'ה (בספרדית: Aarón Escandell Banacloche; נולד ב-27 בספטמבר 1995), המוכר גם כארון, הוא כדורגלן ספרדי המשחק בעמדת השוער בריאל אוביידו.
ארון נולד בקרקאישנט, ולנסיה, והוא בוגר מחלקת הנוער של מאלגה.
בשנת 2013, קודם ארון לקבוצת המילואים של מאלגה, ששיחקה בליגה הספרדית הרביעית.
ב-8 בדצמבר 2013, שובץ ארון לראשונה בסגל הקבוצה הראשונה ונותר על הספסל בתיקו ביתי 3–3 במסגרת גביע המלך הספרדי נגד אוססונה.
בעונת 2015/2016 שימש כשוער שלישי בקבוצה הראשונה של מאלגה.
ב-10 ביולי 2017, עבר ארון לגרנדה ב' מהליגה הספרדית השלישית.
ב-6 ביוני 2018, הוא חתם על חוזה חדש לשנתיים במועדון וקודם באופן קבוע לקבוצה הראשונה ששיחקה בליגה הספרדית השנייה.
ארון ערך את הופעת הבכורה שלו ב-13 בספטמבר 2018, כשפתח בהרכב בהפסד 1–2 לאלצ'ה במסגרת גביע המלך.
ארון ערך את הופעת הבכורה שלו בליגה ב-9 ביוני, כאשר הוא שיחק 90 דקות מלאות בניצחון ביתי 2–1 מול אלקורקון, כאשר קבוצתו כבר הבטיחה את העפלתה ללה ליגה.
ארון ערך את הופעת הבכורה שלו בלה ליגה ב-8 בפברואר 2020, כשפתח בהרכב בהפסד 1–0 לאתלטיקו מדריד.
ב-10 בדצמבר, הוא ערך את הופעת הבכורה האירופית שלו במשחק שלב הבתים של הליגה האירופית מול פאוק סלוניקי בחוץ, שהסתיים בתיקו 0–0.
ארון הפך לשוער הפותח החדש למשחקים הראשונים של עונת 2021/2022 תחת המאמן הנכנס רוברט מורנו, למרות הגעתו של לואיש מקסימיאנו.
מקסימיאנו, עם זאת, תפס את מקומו בספטמבר והפך לשוער הראשון עד סוף העונה.
ב-2 ביולי 2022, חתם ארון על חוזה לשנתיים בקרטחנה מהליגה הספרדית השנייה.
ב-24 ביולי 2023, חתם ארון על חוזה לשנתיים בלאס פאלמאס, לאחר עלייתה לליגה הבכירה.
ארון היה שוער גיבוי לאלברו ואייס במהלך כל העונה, ושיחק חמישה משחקים בלבד לפני שסיים את חוזהו ב-9 ביולי 2024.
ב-10 ביולי 2024, חתם ארון בריאל אוביידו מהליגה השנייה לשנתיים.
ארון אנסלמינו (בספרדית: Aarón Anselmino; נולד ב-29 באפריל 2005 בברנרדו לארודה שבארגנטינה) הוא כדורגלן ארגנטינאי המשחק בעמדת הבלם בקבוצת בורוסיה דורטמונד מהבונדסליגה, בהשאלה מצ'לסי.
אנסלמינו גדל במחלקות הנוער של חובנטוד אונידה, ספורטיבו ריאליקו ובוקה ג'וניורס.
ב-10 ביוני 2023 חתם על חוזה מקצועני ראשון בבוקה ג'וניורס, והחל לשחק בקבוצה הבוגרת של המועדון במסגרת ליגת העל הארגנטינאית.
ב-9 בינואר 2024 האריך את חוזהו במועדון עד לחודש דצמבר 2028.
ב-8 באוגוסט 2024 חתם אנסלמינו על חוזה לשבע שנים בצ'לסי מהפרמייר ליג, והושאל בחזרה לבוקה ג'וניורס למשך 12 חודשים.
ב-3 בינואר 2025 נקרא בחזרה לצ'לסי, לאחר שערך 18 הופעות ליגה בסך הכל במדי בוקה ג'וניורס.
ב-28 ביוני ערך את הופעת הבכורה שלו במועדון, בניצחון 1–4 על בנפיקה ליסבון במסגרת שלב שמינית הגמר של גביע העולם למועדונים לשנת 2025. זו הייתה הופעתו היחידה בטורניר, בו זכתה צ'לסי.
ב-27 באוגוסט 2025 הושאל למשך עונת 2025/2026 לבורוסיה דורטמונד מהבונדסליגה.
ב-31 באוגוסט ערך את הופעת הבכורה שלו במועדון, בניצחון 0–3 על אוניון ברלין במסגרת המחזור השני בליגה.
ב-21 באוקטובר ערך את הופעת הבכורה שלו בליגת האלופות, בניצחון 2–4 על פ.צ.
קופנהגן במסגרת שלב הליגה לעונת 2025/2026.
גביע העולם למועדונים (1): 2025
ארון אוגדן היה חייל, עורך דין ופוליטיקאי אמריקאי, שכיהן כחבר הסנאט של ארצות הברית וכמושל ניו ג'רזי החמישי.
כיום הוא מוכר בעיקר כתובע בתיק המשפטי Gibbons v.
Ogden, פסק דין משנת 1824 שבו בוטל המונופול על הפעלת ספינות קיטור בנהר ההדסון.
אוגדן נולד ב-3 בדצמבר 1756 באליזבת'טאון (כיום אליזבת) שבפרובינציית ניו ג'רזי.
הוא היה בנם של רוברט אוגדן, עורך דין ואיש ציבור שכיהן כיושב ראש בית הנבחרים של ניו ג'רזי סמוך לפרוץ המהפכה האמריקאית, ושל פיבי אוגדן לבית הטפילד.
אחיו, מתיאס אוגדן, היה קצין במלחמת העצמאות האמריקאית, ואחיינו כיהן פעמיים כמושל ניו ג'רזי.
אוגדן, שהיה פרסביטריאני, סיים את לימודיו בקולג' של ניו ג'רזי (כיום אוניברסיטת פרינסטון) בשנת 1773, ולאחר מכן שימש כמורה בבית ספר תיכון בין השנים 1773–1775.
במהלך מלחמת העצמאות האמריקאית מונה אוגדן ללוטננט ברגימנט הראשון של ניו ג'רזי, שבו שירת אחיו הבכור כלוטננט קולונל.
אוגדן מילא תפקידים שונים במהלך המלחמה, השתתף בלחימה והתקדם לדרגת מייג'ור חטיבתי.
בשנת 1781 נפצע במהלך המצור על יורקטאון.
עם הקמת אגודת סינסינטי בשנת 1783 היה אוגדן בין חבריה הראשונים בניו ג'רזי.
בהמשך כיהן כנשיא אגודת ניו ג'רזי משנת 1824 ועד מותו, וכנשיא הכללי של אגודת סינסינטי משנת 1829 ועד מותו.
לאחר המלחמה למד אוגדן משפטים והוסמך כעורך דין בשנת 1784. הוא החל לעסוק בעריכת דין באליזבת' ושימש כחבר בחבר האלקטורים בבחירות לנשיאות בשנת 1796, שבהן נבחר ג'ון אדמס.
בין השנים 1785–1803 שימש כפקיד מחוז אסקס.
בשנת 1801 נבחר מטעם המפלגה הפדרליסטית לסנאט של ארצות הברית כדי למלא מושב שהתפנה בעקבות התפטרותו של ג'יימס שורמן, וכיהן עד מרץ 1803. ניסיונו להיבחר מחדש בשנת 1802 נכשל.
אוגדן התמודד פעמים רבות על מושב כללי בבית הנבחרים של ניו ג'רזי, אך לא נבחר.
בשנת 1803 נבחר לאספה הכללית של ניו ג'רזי וכיהן בה עד 1812. באותה שנה מונה גם כנאמן של קולג' ניו ג'רזי (לימים אוניברסיטת פרינסטון), תפקיד שבו החזיק עד מותו.
בשנת 1812 נבחר אוגדן למושל ניו ג'רזי בגל ניצחונות פדרליסטיים שנבע מהתנגדות למלחמת 1812. במהלך כהונתו הוקצו כספים לשימוש הצבא במלחמה נגד בריטניה.
לאחר שכשל בניסיון להיבחר מחדש ועם אובדן הרוב הפדרליסטי באספה, פרש מהחיים הפוליטיים.
בשנת 1813 הציע לו הנשיא ג'יימס מדיסון מינוי לדרגת מייג'ור גנרל בצבא, אך אוגדן סירב.
בשנת 1811 החל אוגדן לעסוק בהפעלת ספינות קיטור, ובנה את הספינה Sea Horse שפעלה בקו שבין אליזבת לניו יורק.
בשנת 1812 קבעו בתי המשפט בפסק הדין Livingston v.
Van Ingen כי יש לקיים מונופול על הפעלת ספינות קיטור בנהר ההדסון.
בשנת 1813 אישר בית המחוקקים של מדינת ניו יורק מחדש את המונופול של רוברט ליווינגסטון ורוברט פולטון, ובתגובה הסכים אוגדן לשלם להם תמורת זיכיון בלעדי בן עשר שנים.
בעקבות סכסוך עם שכנו ותחרותי, תומאס גיבונס, שהפעיל ספינת קיטור בניגוד למונופול, הגיש אוגדן את התביעה Gibbons v.
Ogden במטרה לאסור על גיבונס לפעול במימי ניו יורק.
בשנת 1824 קבע בית המשפט העליון של ארצות הברית כי המונופול אינו חוקתי, משום שהוא מפר את סעיף הסחר שבחוקה.
אוגדן יוצג במשפט בידי סמואל סאות'רד ו, ואילו גיבונס יוצג בידי דניאל ובסטר והתובע הכללי ויליאם וירט.
בשנת 1829 עבר אוגדן לג'רזי סיטי וחזר לעסוק בעריכת דין.
שם נעצר בשל חובות ונכלא בבית סוהר לחייבים, אך שוחרר כעבור מספר חודשים בעקבות חוק מיוחד שקבע כי קציני וחיילי מלחמת העצמאות לא ייכלאו בשל חובות.
בשנת 1830 מונה לגובה המכס של ג'רזי סיטי, תפקיד שנוצר במיוחד עבורו בחקיקה של הקונגרס, וכיהן בו עד מותו.
אוגדן נישא לאליזבת' צ'טווד, בתו של עורך הדין ג'ון צ'טווד.
לזוג נולדו מספר ילדים, ובהם אליאס ביילי דייטון אוגדן, שלימים כיהן כשופט בבית המשפט העליון של ניו ג'רזי.
אוגדן נפטר בג'רזי סיטי ב־19 באפריל 1839 ונקבר בבית העלמין של הכנסייה הפרסביטריאנית הראשונה באליזבת.
רחוב אוגדן בעיר טרנטון נקרא על שמו.
ארון מתים הוא תיבה המשמשת להצגה וקבורה או שרפה של גופת אדם מת.
ארון מתים עשוי להיות קבור באדמה ישירות, או ממוקם בכיפת קבורה.
ישנן מדינות בהן שיטה אחת נהוגה בבלעדיות.
יש מדינות בהן זה תלוי בבית הקברות.
גם סוגי ארונות המתים הם תלויי תרבות.
במדינת ישראל, קבורה בבתי קברות של החברה קדישא היא בתכריכים, ללא ארון.
בבתי קברות אזרחיים, ניתן להיקבר גם בארון.
בבתי קברות צבאיים הקבורה נעשית בארון אחיד, סגור, הנישא עטוף בדגל ישראל.
במדינות המחייבות קבורה בארון, חלק מפלגי היהדות האורתודוקסית קוברים בארון מישורי-חלק, עשוי עץ שאסור כי יכיל כל סוג של מתכת או תכשיטים, ולכן בארונות אלה משתמשים ביתדות עץ במקום במסמרים.
בתחתית הארון חייבים להיות חורים כי על פי ההלכה היהודית המת צריך להיות מחובר לקרקע.
בחלק מהתרבויות בהן חולפים על פני המת בטרם הקבורה נהוגים ארונות מתים פתוחים.
בארצות המערב ארונות כאלו בדרך כלל מרופדים בבד, כך שהמת מוצג כשוכב במיטה, בבגדים מהודרים, וראשו מונח על כרית.
גופה המיועדת להצגה בארון פתוח לרוב נחנטת ומאופרת.
בסין ויפן, ארונות המתים העשויים מעץ ריחני וחסין ריקבון כמו ארז וברוש לדוגמה, הם מבוקשים מאוד.
באפריקה ארונות מתים נבנים מאובייקטים רגילים שונים, כמו מכונית או מטוס, בצורות רבות.
ארון צ'ארלס קרטר היה זמר פופ ושחקן אמריקאי.
קרטר, יליד טמפה בפלורידה ארצות הברית.
אחיו הגדול, ניק הוא חלק מלהקת הבנים בקסטריט בויז.
קרטר החל את הקריירה המוזיקלית שלו בגיל 7 ובמשך שנתיים היה הזמר של להקה בשם "dead end" ("אין מוצא").
בגיל 10 (בשנת 1997) הופיע עם הבקסטריט בויז באחת מהופעותיהם בגרמניה.
הופעתו זכתה להתלהבות רבה מהקהל ומיד בעקבותיה הוחתם על חוזה עם חברת התקליטים "אדל".
בנוסף לכך, ביצע גרסה בשפה האנגלית לשיר "What More Can I Give".
בנוסף להיותו זמר, כתב קרטר שירים, רקד (לעיתים על-פי כוריאוגרפיה שלו) ניגן במספר כלי נגינה, בין השאר תופים, גיטרה, פסנתר וסקסופון והפיק מוזיקה.
כמו כן שחק בתיאטרון ובקולנוע ועסק בסוגי ספורט רבים.
קרטר שר את השיר "saturday night", שהוא שיר הנושא של הסרט פופסטאר שיצא בשנת 2005, בו קרטר שיחק לצד השחקנית אלנה אוסטין.
באותה שנה השתתף בתפקיד קטן בסרט "סופרקרוס", לצד מייק ווגל.
בשנת 2006 שיחק בקומדיה הרומנטית "מישהו לאכול איתו גבינה" שכתב, הפיק וביים ג'ף גרלין.
ב-2009 השתתף ארון בגרסה האמריקאית של "רוקדים עם כוכבים" לצד הרקדנית קרינה סמירנוף.
קרטר יצא עם השחקניות הילרי דאף ולינדזי לוהן.
בעבר הוא הסתבך עם החוק, וסיבך גם את אמו.
בשנת 2005 ניק וארון ניתקו קשר עם אימם, שהייתה המנהלת האישית שלהם, בטענה שאכפת לה מהכסף יותר מהבנים שלה.
ב-21 בפברואר 2008, נעצר קרטר בטקסס לאחר שנהג במהירות מופרזת.
בנוסף מצאו הרשויות במכוניתו מריחואנה.
ב-6 באוגוסט 2017 קרטר יצא מהארון כביסקסואל ורמז שהוא במערכת יחסים עם גבר מתעשיית המוזיקה.
נפטר בביתו בלנקסטר, קליפורניה ב-5 בנובמבר 2022.
ארון קודש הוא המקום שבו נמצאים ספרי התורה בבתי הכנסת של יהודי אשכנז.
בבתי כנסת ספרדים מקום זה נקרא היכל.
ישנם כיום שני סגנונות מבניים עיקריים: הראשון הוא ארון עץ הצמוד לקיר בית הכנסת, והשני הוא גומחה בקיר בית הכנסת הנסגרת בעזרת דלתות.
בעבר הסוג הראשון היה המקובל בקרב יהודי אשכנז, ובשל הקרבה הסמבולית לארון הברית, נקרא ארון קודש.
כיום ניתן למצוא בבתי כנסת אשכנזיים גם ארונות קודש מהסוג השני.
בבתי הכנסת של העת העתיקה ה"תיבה" שמשה כמקום אחסון לחפצי הקודש ובעיקר לספרי התורה.
התיבה הייתה ניידת, כך שהסברה המקובלת כיום היא שעד המאה השלישית התיבה הוחזקה בחדר סמוך לאולם התפילה, או במבנה נפרד.
את התיבה היו מכניסים לאולם התפילה לפני הקריאה בתורה, ומיד לאחר התפילה החזירו את התיבה למקומה.
במקורות תלמודיים (למשל, מגילה כו ע"ב.
יש גם אזכור יחידני במשנה) נזכר חפץ נוסף לתוכו הכניסו את ספר התורה.
שמו "תיק" והשימוש בו לא היה קבוע.
ממצאים ארכאולוגים שנתגלו בארץ ישראל ובארצות הגולה בעת העתיקה מעידים על התפתחותן של שני טיפוסים עיקריים של אותו מקום קדוש בו אוחסנו ספרי התורה - גומחה ארכיטקטונית ("היכל") וארון עץ ("ארון קודש").
שני האחרונים השפיעו, בהתאם, על סוגי אריזת ספר התורה – תיק מעץ ומעיל בד.
התגבשות ארון הקודש או ההיכל כמקום אחסון קבוע של ספרי התורה החלה בגולה במאה השלישית, ובארץ ישראל במאה הרביעית.
בימינו שרד ארון קודש בודד מאותן תקופות בבית הכנסת העתיק באום אל-קנאטר.
גולת הכותרת של ממצאי החפירה באום אל קנאטר הייתה "היכלית" - ארון הקודש מפואר, בצמוד לקיר החזית הדרומית הפונה לירושלים.
ההיכלית בנויה כיחידה בפני עצמה, בגובה 5.25 מטר והשתמרה כמעט בשלמותה.
היא כוללת במה בעלת גרם מדרגות, מעוצבת בתבליטים עשירים של גפן הצומחת מתוך אמפורה, קשתות ועיטורים גאומטריים וכרכובים מעוטרים.
בראש כל עמוד תבליט מנורת שבעת הקנים המלווה בסמלים יהודיים מובהקים כמחתה, כשופר וכארבעת המינים.
על ראשי העמודים הונחו כותרות, שעל אחת מהן תבליט נשר.
זהו בית הכנסת הקדום היחידי בו נמצאה היכלית.
העדות המוקדמת ביותר לארון מעץ הניצב כרהיט בבית הכנסת היא מן המאה הרביעית, ונמצאת בתיאורי הארונות שעל גבי זכוכיות זהב שנמצאו בתוך קטקומבות ברומא.
על חלק מהן מתואר ארון אנוכי בעל שתי דלתות פתוחות, כאשר בתוכן נראות מגילות המונחות בצורה אופקית על גבי מדפים או בתאים נפרדים.
מכיוון שככל הנראה המגילות לא היו עטופות, שלמותן הייתה תלויה בסגירותו של ארון העץ.
ככל הנראה בבית כנסת של חמת טבריה ניצב ארון מעץ.
ארון הקודש באירופה בסביבות המאה ה-12, ה-13 ותחילת המאה ה-14 נקבע כחלק אינטגרלי (משולב) בקיר המזרחי, לעיתים בתוך מגרעת בקיר.
הארון נסגר על ידי שער ברזל או דלת מעץ.
במשך השנים נעלמה המגרעת (במקומות בהם הייתה), וחל ניתוק בינו ובין הקיר המזרחי.
הארון נבנה מאבן וקושט בחלקו העליון באורנמנטיקה של שושנים, אשכולי גפן, עלים וכיוצא בזה.
החל מהמאה ה-16 צורת ארון הקודש נעשית דומה לארון פשוט.
רק החל מהמאה ה-17 ממדי הארון מתחילים להתרחב מאוד.
הארון נקשר שוב באופן אורגני לקיר המזרחי, נוספים קישוטים אדריכליים כגון עמודים (המזכירים את יכין ובועז), הדומים לאדריכלות כנסייתית.
אדריכלות זו אופיינית במיוחד לבתי הכנסת הפולניים בתקופת הבארוק, וכן לבתי כנסת ספרדיים במערב אירופה, כמו בית הכנסת הפורטוגזי באמסטרדם.
בעוד שביהדות ספרד ההיכל הוא המקום הקדוש ביותר בבית הכנסת, והתיבה (אצל יהדות אשכנז מקום זה נקרא בימה) משנית לו, ביהדות אשכנז אנו מוצאים "מאבק" בין הבימה ובין ארון הקודש על המרכז הסמלי של בית הכנסת.
החל מהמאות ה-17 וה-18, "הקרב" הוכרע לטובת ארון הקודש, במקביל לכך שארונות הקודש הופכים למפוארים יותר.
מעט קודם לכן, סדר הישיבה משתנה, ובקהילות אשכנז מתחילים לשבת שורה אחר שורה, כשפני המתפללים לפני ארון הקודש.
זאת בניגוד לסדר הישיבה עד אז, המקובל עד היום אצל מרבית בתי הכנסת של יהדות עדות המזרח, בהם המתפללים יושבים משלושת צידי התיבה.
במאה ה-18 וה-19 במרחבי פולין שלפני חלוקתה, ניתן למצוא ארונות קודש מגולפים בעץ העשירים ומורכבים מאוד מבחינה איקונוגרפית.
הארונות היו ברובם מאוד גבוהים, ולעיתים היו בני כמה קומות כאשר קודקוד הארון הגיע עד תקרת בית הכנסת.
אל הארון היה ניתן להגיע בעזרת מדרגות כאשר לעיתים הכניסה למדרגות הייתה מעוצבת כשער.
מעל החלל שבו אחסנו את ספרי התורה, הארון היה מורכב מפריטים ארכיטקטוניים רבים, כגון עמודים, ספינים, כותרות, כרכובים, בסיסים וכנפיים צדדיות.
מבחינה רעיונית, ארון הקודש בבית הכנסת נתפס כארון הברית בבית המקדש, ולכן חלקו העליון של הארון היה מדומה לכפורת שכיסתה את ארון הברית, כאשר מעליו ניצבו הכרובים.
נוסף לזאת היו תבליטים של לוחות הברית, כתרים, ידיים בתנוחת של ברכת כוהנים, זרי פרחים ושאר צמחים, בעלי חיים ועוד.
בין בעלי החיים ניתן למצוא, דמויות של אריות, נשרים, נמרים, צביים, דובים, איילים, כבשים, עיזים, תיישים, איילות, סנאים, ארנבות, חסידות ונחשים.
בעלי חיים שכיחים פחות הם השור והלווייתן, הרומזים לסעודת משיח.
נוסף לאלה היו תבליטים של חיות דמיוניות, שפלג גופן העליון היה מורכב מחיה יבשתית מוכרת, כגון אריה, לביאה, נמר, זאב, סוס ועוד, ופלג גופן התחתון היה מעוצב כדג בעל סנפירים, זנב וקשקשים.
לאחרונה נתגלה כי פרקי שירה מתוך המקורות שמשו מקור ספרותי לבחירת דימויי בעלי החיים בכמה מן ארונות הקודש.
תפיסת הארון כשער לשמים השפיע על עיצובם של ארונות קודש בכמה קהילות, כך שהארון עוצב בצורת שער ארכיטקטוני.
באיטליה ובפולין עוצבו ארונות קודש מפוארים באופן מיוחד.
ארון הקודש העשיר ביותר (לפחות זה הידוע לנו) היה בעיירה דרוייה, שבמחוז ויטבסק, כיום ברוסיה הלבנה, סמוך לגבול עם ליטא.
הארון נבנה בשנת 1774/4 עבור בית הכנסת שנבנה כעשר שנים לפני כן.
ארון הקודש עלה באש ביוני 1942 כאשר הגרמנים שרפו את הגטו.
גובהו של ארון קודש זה היה כ-8 מטרים, כאשר בתחתיתו 6 מדרגות המובילות אליו.
הארון עוצב כמבנה בעל שלוש קומות, ההולכות וצרות כלפי מעלה.
בארץ ישראל מקובל לעצב את ארון הקודש בסגנון הבא: החומר הוא עץ, מיתאר הארון הוא בקווים ישרים, מעל הארון כתר - כמקובל.
הפרוכות משתנות בהתאם למועדי השנה ועליהם נרקם שמות התורמים.
עם פתיחת הפרוכת, נראית הדלת, מאחוריה סורג ובפנים ספרי התורה.
יוצא דופן הוא ארון הקודש בשילה הבא לבטא את הזיכרון למשכן שילה.
משני צדי הארון מעין טבעות, כדוגמת אלה אשר בהן נשאו בני ישראל את הארון כאשר נדדו עם המשכן ממדבר סיני עד ארץ ישראל ליעדו הסופי אליו הגיע בימי שלמה המלך - לבית המקדש.
הארון נבנה כמרחף, ורק רגל אחת מייצבת אותו אל הקרקע כיוון שעל ארון הברית נאמר כי הוא ריחף ו"נשא את נושאיו".
האדריכלים נמנעו מלעצב כרובים בדמות מלאכים והסתפקו בעיטור הנראה ככנפיהם הפרוסות של הכרובים.
בסיוון ה'תשפ"ה נחנך בישראל ארון הקודש שכולו מכסף טהור וחלקו מצופה בזהב טהור, יצירה המכונה "כלי הכסף הגדול בעולם".
מנהג הפרוכת, כחפץ המפריד בין ארון הקודש לבין אולם התפילה, התגבש כחפץ קבוע בבית הכנסת במהלך ימי הביניים.
כיום, הפרוכת היא חפץ מקובל ברוב קהילות ישראל.
במקרים של ארונות קודש מפוארים במיוחד, נמנעו יהודי איטליה מלשים פרוכת חיצונית, והסתפקו בפרוכת פנימית.
הפרוכת עשויה בדרך כלל מאריג יוקרתי שעליו אורגים עיטורים שונים.
בין העיטורים הנפוצים ניתן למצוא כתרים המכוני "כתר תורה", ספרי תורה, אריות וסמלים יהודיים שונים.
במאה ה-17 ובמאה ה-18 תפיסת ארון הקודש כמעין "שער השמים" חדרה גם לעיצוב הפרוכת, ונהגו לעצב בה מוטיבים של שער.
בקצת קהילות אשכנז, נוהגים להחליף את הפרוכת בימים מיוחדים; יש לפעמים פרוכות שונות לחול, שבת, ימים טובים, ראש חדש, חנוכה, וכדומה.
לאמתו של דבר, הרמ"א מניח כדבר פשוט שיש פרוכת מיוחדת לשבת, ואם כן, סביר להניח שנוהג זה היה יותר נפוץ בעבר.
הלכות ומנהגים הקשורים לארון הקודש
קדושתו של הארון גדולה מקדושת בית הכנסת, ועל כן אין למכור אותו ולבנות בדמיו בית כנסת.
גם ארון שהתיישן ואינו ראוי לשימוש עוד, אינו נזרק אלא מושם בגניזה.
פתיחת הארון היא אחד מהכיבודים המוענקים למתפללים בבית הכנסת בידי הגבאי.
בתפילת נעילה ביום כיפור נותר ארון הקודש פתוח החל מתחילת חזרת שליח הציבור ועד סוף התפילה, דבר המסמל את האמונה שבשעה זו שערי הרקיע עודם פתוחים לקבלת התפילות.
יש תפילות שלפניהן נהוג לפתוח את הארון, זאת בנוסף על פתיחת הארון לשם הוצאת ספר התורה מתוכו וקריאה בו (אז מזמרים "ויהי בנסוע הארון").
למשל, בתפילות רבות בימים הנוראים.
בקהילות אשכנז נהוג לפתוח את ארון הקודש באמירת: אבינו מלכנו, אנעים זמירות וקטעים מסוימים בסליחות.
בזמן שארון הקודש פתוח, נוהגים לעמוד מפני קדושתו וקדושת ספרי התורה שבו.
בתלמוד בבלי נאמר: על פי זה יש מקפידים לומר "ארון הקודש" ולא סתם "ארון" למשל "פתיחת ארון הקודש".
עם זאת פרשנים רבים סבורים כי כאשר המשמעות ברורה כי הכוונה לארון קודש, ניתן לומר גם "ארון" בסתם.
בתשעה באב נהוג להסיר את הפרוכת מארון הקודש.
ארון וולס פירסול הוא שחיין עבר אמריקאי, אלוף אולימפי (אתונה 2004 ובייג'ינג 2008), בעל 7 מדליות אולימפיות 5 מהן זהב, אלוף העולם בעל 10 מדליות עולמיות, 8 מהן זהב ושיאן העולם הנוכחי (2019) במשחה ל-200 מטר גב.
באולימפיאדת אתונה ניצח בכל שלושת משחי הגב שבהם יכול היה להשתתף.
הוא השחיין הראשון בהיסטוריה ששחה 100 מטר גב מתחת ל-53 שניות ול-52 שניות.
ארון פירסול נולד באירוויין, קליפורניה שבארצות הברית.
הוא למד בתיכון ניופורט הרבור.
הוא המשיך את לימודיו באוניברסיטת טקסס באוסטין שם סיים לימודי הממשל בשנת 2006. הוא שחה בקבוצת ניופורט ביץ', קליפורניה.
בתחילת דרכו הוא התאמן יחד עם אחותו היילי בקבוצת YMCA בניופורט קוסטה מסה.
ב-22 ביולי 2003, היילי זכתה במדליית כסף באליפות העולם במשחה ל-1500 מטר חופשי ואילו ארון זכה במדליית זהב במשחה ל-100 מטר גב.
לאחר שעזב את קבוצתו, פירסול הצטרף לקבוצת נובקווטיק (נובה) באירווין לצידם של שיאנים ואלופי עולם בשחייה נוספים כמו איאן קרוקר, ברנדן הנסן, ניל ווקר, ג'ייסון ליזאק ואמנדה בירד תחת הדרכתו של אדי ריס.
במשחקים הפאן-אמריקאיים שנערכו בוויניפג, קנדה בשנת 1999 זכה פירסול במדליית כסף במשחה ל-200 מטר גב בתוצאה של 1:59.77 דקות.
באולימפיאדת סידני (2000) זכה פירסול במדליית כסף במשחה ל-200 מטר גב בזמן של 1:57.35 דקות, לאחר שיאן העולם לני קרייזלברג שקבע שיא אולימפי חדש בזמן של 1:56.76 דקות.
באליפות העולם בשחייה שנערכה בפוקואוקה, יפן בשנת 2001 זכה פירסול במדליית זהב במשחה ל-200 מטר גב בשיא תחרות חדש בתוצאה של 1:57.13 דקות.
באליפות הפאן פסיפיק בשחייה שנערכה ביוקוהמה, יפן בשנת 2002 זכה פירסול ב-3 מדליות זהב.
באליפות העולם בשחייה שנערכה בברצלונה שבספרד בשנת 2003 זכה פירסול בשלוש מדליות זהב.
בנוסף, הוא זכה גם במדליית כסף במשחה שליחים 4x200 מטר חופשי בזמן של 7:10.26 דקות (הזמן שלו היה 1:48.88 דקות).
לאולימפיאדת אתונה 2004 הגיע פירסול כמועמד עיקרי ואלוף עולם במשחי הגב.
הוא זכה במדליית זהב במשחה ל-100 מטר גב בזמן של 54.06 שניות.
במשחה ל-200 מטר גב, נפסל פירסול בטענה שעשה סיבוב לא חוקי במהלך המשחה אך לאחר דיון, הפסילה בוטלה והוא הוכרז כמנצח בשיא אולימפי חדש 1:54.95 דקות.
הוא השלים מדליית זהב שלישית במסגרת משחה שליחים 4x100 מטר מעורב, בשיא עולם חדש של 3:30.68 דקות.
באליפות העולם בשחייה שנערכה במונטריאול שבקנדה בשנת 2005 זכה פירסול שוב בשלוש מדליות זהב.
בנוסף, הוא סיים במקום החמישי במשחה ל-50 מטר גב בתוצאה של 25.30 שניות.
באליפות הפאן פסיפיק בשחייה שנערכה בוויקטוריה שבקנדה בשנת 2006 זכה פירסול ב-3 מדליות זהב.
באליפות העולם בשחייה שנערכה במלבורן שבאוסטרליה בשנת 2007 זכה פירסול במדליית זהב בשיא עולם חדש במשחה ל-100 מטר גב 52.98 שניות והיה לשחיין הראשון ששחה מתחת ל-53 שניות.
במשחה 200 מטר גב הוא זכה במדליית כסף בזמן של 1:54.80 דקות לאחר ריאן לוכטה בן ארצו ששיפר את שיא העולם שלו בזמן של 1:54.32 דקות.
באולימפיאדת בייג'ינג (2008) זכה פירסול ב-3 מדליות.
במבחנים האמריקאים לאליפות העולם בשחייה שנערכו באינדיאנפוליס ביולי 2009 החזיר פירסול לעצמו את שיאי העולם במשחים ל-100 מטר גב בתוצאה של 51.94 שניות ובכך היה לשחיין הראשון בהיסטוריה ששחה מתחת ל-52 שניות, ובמשחה ל-200 מטר גב בתוצאה של 1:53.08 דקות.
באותה תחרות קבע תוצאה של 51.30 במשחה ל-100 מטר פרפר, הישג שהפך אותו לשחיין הראשון בעולם ששחה מתחת ל-52 שניות ב-100 מטר בשלושה סגנונות שונים (חופשי, גב ופרפר).
באליפות העולם בשחייה שנערכה ברומא, איטליה בשנת 2009 זכה פירסול במדליית זהב במשחה ל-200 מטר גב בשיא עולם חדש של 1:51.92 דקות, לפני אירי ריוסוקה מיפן (1:52.51 דקות) ובן ארצו לוכטה (1:53.82 דקות).
במשחה ל-100 מטר גב בו קבע שיא עולם שבועיים לפני כן, הוא לא הצליח לעלות לשלב הגמר כששחה זמן של 53.22 שניות, איטי עבורו וסיים במקום ה-9 המאכזב.
באליפות הפאן פסיפיק בשחייה שנערכה באירווין, ארצות הברית באוגוסט 2010 זכה פירסול בשתי מדליות זהב, במשחה ל-100 מטר גב (53.31 שניות) ובמשחה שליחים 4x100 מטר מעורב (3:32.48 דקות).
ב-2 בפברואר 2011 הודיע פירסול על פרישותו משחייה תחרותית בטענה כי סיים לעשות את כל מה שהוא רצה לעשות.
פירסול קבע במהלך הקריירה שלו 16 שיאי עולם.
6 שיאי עולם במשחה ל-100 מטר גב, 6 שיאי עולם במשחה ל-200 מטר גב (מחזיק בשיא הנוכחי) וארבעה שיאי עולם במשחה שליחים 4x100 מטר מעורב (מחזיק בשיא הנוכחי)
פירסול זכה ב-11 תוארי אלוף ארצות הברית בשחייה.
פירסול זכה בתואר שחיין השנה בארצות הברית בשנת 2005.
ארון ג'סטין לנון הוא כדורגלן עבר אנגלי.
בתור קשר ימני, לנון החל את הקריירה המקצוענית שלו בקבוצת לידס יונייטד, בה היה לשחקן הצעיר ביותר ששיחק עבור הקבוצה במשחק פרמייר ליג, כשהיה בן 16 ו-129 ימים.
המשחק שבו קבע את השיא הזה, היה נגד קבוצתו הנוכחית, טוטנהאם הוטספר, בוייט הארט ליין, בסיומו לידס הפסידה 2:1 באוגוסט 2003. הוא עבר במחלקות הנוער השונות של לידס במשך שנים רבות, עד שפרץ ועלה לסגל הקבוצה הבכירה של המועדון.
בשנת 2001, הוא קבע שיא ככדורגלן הצעיר ביותר שחותם על חוזה עם חברת ספונסר לנעליים, לאחר שחתם על חוזה עם אדידס כשהיה רק בן 14 (היום הוא עובד עם חברת נייקי).
לנון כבש את שערו היחיד עבור לידס במשחק נגד סנדרלנד בשנת 2004, משחק בו לידס ניצחה 3:2. אחיו הגדול אנתוני שיחק גם במחלקת הנוער של לידס, אך מעולם לא עלה לקבוצה הבכירה.
בתחילת יוני 2005, כאשר לידס סבלה מקשיים כלכליים, טוטנהאם שילמה עבור שירותיו של לנון הצעיר 1 מיליון פאונד.